***Проект на договор***

**ДОГОВОР****№…….../ОП-И/2018**

Днес, ……................….2018 година, в гр. София, между:

1. **МИНИСТЕРСТВО НА ВЪНШНИТЕ РАБОТИ**, гр. София 1113, ул. „Александър Жендов“ № 2, БУЛСТАТ 000695228, представлявано от Мая Андонова-Генова – директор на дирекция „Управление на собствеността и материално-техническо осигуряване” на МВнР, упълномощен Възложител съгласно Заповед № 95-00-390/21.09.2017 г. на министъра на външните работи, и Искра Григорова-Зоровска – главен счетоводител, наричано по-долу за краткост „**ВЪЗЛОЖИТЕЛ”**, от една страна,

и

**2. „.........................” ...........,** със седалище и адрес на управление в гр. ........, ул. „................” №......... с ЕИК: ...................., представлявано от **..................... – Управител,** наричано за краткост **ИЗПЪЛНИТЕЛ** от друга страна.

На основание чл. 194, от ЗОП, след проведена обществена поръчка по реда на глава „Двадесет и шест“ от ЗОП с предмет **„Доставка на 50 бр. дигитални фотоапарати за нуждите на МВнР”** и утвърден от Възложителя Протокол №…………, се сключи настоящият договор за обществена поръчка, с който страните постигнаха съгласие за следното:

**I. ПРЕДМЕТ НА ДОГОВОРА**

**Член 1.** ал. (1) Възложителят възлага, а Изпълнителят приема да извърши доставка на 50 бр. дигитални фотоапарати за нуждите на МВнР, съгласно Техническата спецификация на Възложителя, (Приложения № 1) и детайлно описани в Техническото и Ценово предложение на Изпълнителя (Приложения № 2 и № 3), неразделна част от Договора и в съответствие с изискванията на настоящия Договор.

ал. (2) Видът, техническите данни и характеристики на дигиталните фотоапарати, които следва да достави Изпълнителят са подробно посочени в Техническата спецификация на Възложителя, (Приложения № 1) и в Техническото предложение на Изпълнителя (Приложения № 2), представляващи неразделна част от настоящия Договор.

ал. (3) Изпълнителят се задължава да осигурява гаранционно (сервизно) обслужване на доставените дигитални фотоапарати по ал. (1) в рамките на гаранционния срок по чл. 4, ал.(3).

**ЦЕНИ И НАЧИН НА ПЛАЩАНЕ**

**Член 2.** ал. (1) За изпълнението на предмета на Договора, Възложителят се задължава да заплати на Изпълнителя обща цена в размер на …………………..… лева без ДДС (*………..*) и ………………… лева (*…….….*) с включен ДДС, съгласно Ценовото му предложение (Приложения № 3), неразделна част от настоящия Договор.

ал. (2) Посочената цена е крайна и включва всички разходи за придобиване, съответно прехвърляне на правото на собственост върху дигиталните фотоапарати на Възложителя, за доставка и транспортиране на дигиталните фотоапарати до мястото за доставка, както и разходите за отстраняване от Изпълнителя на всички технически неизправности и повреди, възникнали не по вина на Възложителя и покрити от гаранционните условия и гаранционната отговорност на Изпълнителя.

**Член 3.** ал. (1) Плащанията се извършват в български лева, с платежно нареждане по следната банкова сметка, посочена от Изпълнителя:

Банка: …………………………………………………………………………………..

IBAN: …………………………………………………………………………………….

BIC: ……………………………………………………………………………………….

Изпълнителят е длъжен да уведомява писмено Възложителя за всички последващи промени на банковата му сметка в срок до 7 (*седем*) дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

ал. (2) Плащането на цената по чл. 2, ал.(1) от настоящия Договор се извършва, както следва:

1. ВЪЗЛОЖИТЕЛЯТ заплаща цената по ал. (2.1) в размер на ………………. (…………………………) лева без ДДС или ………………. (…………………………) лева с включен ДДС в срок до 15 (петнадесет) работни дни, считано от датата на подписване на приемо-предавателен протокол по чл. 5, ал. 3, удостоверяващ доставката и предаването/получаването на дигиталните фотоапарати и всички съпътстващи дейности свързани с него, и след представяне на оригинална фактура.
2. ВЪЗЛОЖИТЕЛЯТ не заплаща сума за непълно и/или некачествено извършена от ИЗПЪЛНИТЕЛЯ доставка, като в случай на несъответствия с описаното в техническото предложение, съответното плащане се извършва в срок до 15 (петнадесет) работни дни след отстраняване на несъответствията или дефекта, или замяната на некачествения актив с нов. Отстраняването на недостатъците е за сметка на ИЗПЪЛНИТЕЛЯ.
3. За дата на плащането, се счита датата на извършване на нареждането за плащане от страна на ВЪЗЛОЖИТЕЛЯ.
4. Плащането не се извършва, в случай че за ИЗПЪЛНИТЕЛЯ е получена информация от Националната агенция за приходите или Агенция „Митници“ за наличието на просрочени публични задължения, съгласно Решение на МС № 593/20.07.2016 г. В този случай плащането се извършва съгласно указанията на органите на данъчната и митническата администрация.

**СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4.** ал. (1) Настоящият Договор влиза в сила от датата на подписване на същия от страните. Срокът на настоящия Договор изтича след изтичането на гаранционния срок на дигиталните фотоапарати, предмет на Договора, посочен в чл. 4, ал. (3) и удовлетворяването на всички претенции на Възложителя, свързани с гаранционната отговорност на Изпълнителя.

ал. (2) Срокът за доставката на дигиталните фотоапарати е до …….….. (…………………...) календарни дни, считано от подписването на настоящия договор.

ал. (3) Гаранционният срок на дигиталните фотоапарати е ……………. (….……) години международна гаранция, считано от доставката, която се удостоверява с подписването на „Приемо-предавателен протокол съгласно чл. 5, ал. 3.

ал. (4) Мястото на доставка на дигиталните фотоапарати е в гр. София, ул. „Ал. Жендов“ № 2

**Член 5.** ал. (1) Изпълнителят се задължава да достави и предаде на Възложителя дигиталните фотоапарати, предмет на доставка, окомплектовани както следва:

а) с инструкция за експлоатация на български език, документация, съдържаща препоръки за правилна експлоатация, както и документ, удостоверяващ гаранционния срок;

б) други документи и аксесоари, изискващи се съгласно условията на поръчката и офертата на Изпълнителя;

ал. (2) При доставката на дигиталните фотоапарати, Изпълнителят предоставя на Възложителя надлежно оформена фактура – оригинал, подписана от Изпълнителя, съдържаща основание – номер на договора.

ал. (3) Доставката и предаването/получаването на дигиталните фотоапарати се удостоверява с подписване в два екземпляра на двустранен приемо-предавателен протокол („**Приемо-предавателен протокол**“) от Страните или техни упълномощени представители, след проверка за: отсъствие на явни Несъответствия, окомплектовката на доставката и представяне на документите в съответствие с алинея (1) и (2).

ал. (4) Изпълнителят уведомява Възложителя писмено в срок от 5 (*пет*) дни предварително за конкретните дата и час, на които ще се изпълни доставката. При предаването на оборудването, Изпълнителят осигурява на Възложителя необходимото според обстоятелствата време да ги прегледа за Несъответствия, като същото не може да надвишава 2 (*два*) дни.

ал. (5) При констатиране на явни Несъответствия, по смисъла на алинея (6) на доставените дигитални фотоапарати, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, съобразно алинея (6). След отстраняване на Несъответствията, Страните подписват двустранен Приемо-предавателен протокол за приемане на доставката.

ал. (6) При „**Несъответствия**“ (явни или скрити дефекти, липси, недостатъци, несъответствия на дигиталните фотоапарати с Техническата спецификация на Възложителя и/или Техническото предложение на Изпълнителя и/или и с изискванията за окомплектовката им и документите в съответствие с алинея (1) и (2) се прилага някоя от следните варианти:

* 1. Изпълнителят заменя несъответстващите дигитални фотоапарати или частта с Несъответствия с такива притежаваща характеристиките в Техническата спецификация или по-високи, само в случай, че последното не води до промяна на предмета на поръчката и цената по Договора, посочена в Ценовата оферта на Изпълнителя; или
  2. Изпълнителят отстранява Несъответствието в срок и по ред посочени в констативния протокол и/или съобразно гаранционните условия; или
  3. цената по Договора се намалява съответно с цената на несъответстващия дигитален фотоапарат, ако това не води до промяна в предмета на поръчката или със сумата на разходите за отстраняване на Несъответствието.

ал. (7) В случай, че Несъответствието на доставеното оборудване е толкова съществено, че прилагането на някой от вариантите по алинея (6) ще доведе до промяна на предмета на поръчката, или в случай че Изпълнителят забави доставката на несъответстващите дигиталните фотоапарати или отстраняването на Несъответствията с повече от 5 (*пет*) дни, от предвидения срок за доставка в чл. 4, ал. (2), съответно от срока, посочен в констативния протокол, Възложителят има право да прекрати Договора, както и право да получи неустойка в размер по чл. 10, както и да получи обратно всички платени от Възложителя суми, с изключение на платените суми за продуктите, които са доставени от Изпълнителя и приети от Възложителя. Страните се споразумяват изрично, че прилагането на варианта по алинея (6), точка (а), а именно – замяна на несъответстващи дигиталните фотоапарати с нови, може да бъде извършено само до подписване на Приемо-предавателния протокол по алинея (3) или (5).

ал. (8) Подписването на приемо-предавателния протокол по алинея (3) или алинея (5) без забележки има силата на приемане на доставката от страна на Възложителя, освен в случаите на "скрити Несъответствия“, които не могат да бъдат установени при обикновения преглед на дигиталните фотоапарати или на Несъответствия, проявили се в рамките на гаранционния срок. Приемането на доставката на дигиталните фотоапарати с Приемо-предавателния протокол няма отношение към установените впоследствие в гаранционния срок Несъответствия, които Изпълнителят е длъжен да отстрани за своя сметка, в съответствие с гаранционните условия.

ал. (9) В случаите на Несъответствия, посочени в констативния протокол по алинея (5), Възложителят не дължи заплащане на цената по Договора преди отстраняването им и изпълненията на останалите условия за плащане, предвидени в Договора.

**Член 6.** ал. (1) Собствеността и риска от случайно повреждане или погиване върху дигиталните фотоапарати, предмет на доставка преминава от Изпълнителя върху Възложителя от датата на приемането им, вписана в Приемо-предавателния протокол по чл. 5, ал.(3), респективно по чл. 5, ал. (5).

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7,** ал. (1) Изпълнителят се задължава да достави дигитални фотоапарати за нуждите на МВнР, предмет на настоящия Договор, отговарящи на техническите параметри, представени в Техническото предложение на Изпълнителя и на Техническата спецификация на Възложителя, окомплектовани съгласно изискванията на настоящия Договори придружени със съответните документи, както и да прехвърли собствеността върху тях на Възложителя.

ал. (2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

ал. (3) Изпълнителят се задължава да извършва текуща поддръжка и сервизно обслужване на дигитални фотоапарати в рамките на гаранционния срок, при условията и сроковете на този Договор, съответно при условията на гаранцията.

ал. (4) Изпълнителят се задължава да отстранява за своя сметка и в договорените срокове всички Несъответствия на доставените дигитални фотоапарати, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на Несъответствия, както и при извършване на гаранционното обслужване да влага само оригинални резервни части, материали и консумативи.

ал. (5) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

ал. (6) Изпълнителят се задължава да сключи договор/договори за подизпълнение с посочените в офертата му подизпълнители в срок от 5 (*пет*) дни от сключване на настоящия Договор.В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

ал. (7) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.** ал. (1) Възложителят се задължава да заплати общата цена по този Договор, съгласно условията и по начина, посочен в него.

ал. (2) Възложителят се задължава да приеме доставката на дигитални фотоапарати, предмет на договора по реда на чл. 5, ал. (3) ако отговарят на договорените изисквания, в срок до 5 (*пет)* дни след писменото му уведомяване.

ал. (3) Възложителят има право да иска от Изпълнителя да изпълни доставката на дигитални фотоапарати, на посочения в чл. 4, ал. (4) от договора адрес, в срок и без отклонения от договорените изисквания.

ал. (4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

ал. (5) Възложителят има право на рекламация за доставените по Договора дигитални фотоапарати, при условията посочени в настоящия Договор.

ал. (6) Възложителят има право да изисква от Изпълнителя замяната на несъответстващ с Техническите спецификации и/или дефектен дигитален фотоапарат само при условията на настоящия Договор.

ал. (7) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

ал. (8) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

ал. (9) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**ГАРАНЦИОННА ОТГОВОРНОСТ И ГАРАНЦИОННО ОБСЛУЖВАНЕ**

**Член 9.** ал. (1) Гаранционна отговорност

(1.1) Изпълнителят гарантира пълната функционална годност на доставените дигитални фотоапарати, съгласно договореното предназначение, както и съгласно Техническото предложение, Техническата спецификация и стандарти.

(1.2) В рамките на гаранционния срок Изпълнителят отстранява със свои сили и средства всички повреди, и/или Несъответствия на дигитални фотоапарати, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

(1.3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на дигиталните фотоапарати от свои квалифицирани представители в срок от 1 ден, от получаване на рекламационното съобщение на Възложителя. След преглед на дигиталните фотоапарати от квалифицирани представители на Изпълнителя се съставя констативен протокол за вида на повредата и/или Несъответствието, работите и срокът необходими за отстраняването ѝ в два еднообразни екземпляра.

(1.4) Изпълнителят се задължава да отстрани настъпила повреда и/или Несъответствието в срок от 10 работни дни или по-кратък, считано от датата на констатирането им. При невъзможност за отстраняване на настъпила повреда и/или Несъответствие в срок от 10 работни дни, Изпълнителят осигурява на Възложителя оборотни дигитални фотоапарати от същия или подобен клас, до пълното отстраняване на повреда и/или Несъответствие, като гаранционният срок на дигиталния фотоапарат/и, в процес на поправяне, се удължава със срока през който е траело отстраняването на повредата.

ал. (2) Гаранционно (сервизно) обслужване

(2.1) Изпълнителят се задължава да осигури на Възложителя международно гаранционно (сервизно) обслужване на дигиталните фотоапарати в гаранционния срок посочен в чл. 4, ал. (3), който започва да тече от датата на приемане на доставката и подписването на приемо-предавателен протокол. Изпълнителят се задължава да извършва с предимство сервизно обслужване на дигиталните фотоапарати на Възложителя по време на целия гаранционен период, в срок не по-късно от 10 (десет) работни дни от постъпване на заявка за обслужване от страна на Възложителя. Гаранционното обслужване се осъществява в сервиз на Изпълнителя, или в негови оторизирани сервизи.

**НЕУСТОЙКИ**

**Член 10.** ал. (1) При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0.2 % от стойността на Договора за всеки просрочен ден, но не повече от 5% от цената на Договора.

ал. (2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0.2 % от дължимата сума за всеки просрочен ден, но не повече от 5 % от размера на забавеното плащане.

ал. (3) При системно (три и повече пъти) неизпълнение на задълженията за сервизно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 0.2 % (*нула цяло и* *два* *процента*) от цената на сервизното обслужване.

ал. (4) При пълно неизпълнение на задълженията за сервизно обслужване и/или гаранционни ремонти в срока на гаранцията, Изпълнителят дължи на Възложителя неустойка в размер на 5 % (*пет* *процента*) от цената на сервизното обслужване.

ал. (5) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки.

ал. (6) Неустойките се заплащат незабавно, при поискване от Възложителя, по следната банкова сметка …………………………………………………………………………. в срок от 5 (*пет*) дни от искането на Възложителя за плащане на неустойка.

**ПОДИЗПЪЛНИТЕЛИ[[1]](#footnote-1)**

**Член 11.** ал. (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

ал. (2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

ал. (3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

ал. (4) Независимо от използването на подизпълнители, отговорността за изпълнение на настоящия Договор и на Изпълнителя.

ал. (5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя.

**Член 12.** ал. (1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 13.** ал. (1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

ал. (2) Разплащанията по ал. (1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

ал. (3) Към искането по ал. (2) Изпълнителят предоставя становище, от което да е видно дали оспорва плащанията или част от тях като недължими.

ал. (4) Възложителят има право да откаже плащане по ал. (2), когато искането за плащане е оспорено, до момента на отстраняване на причината за отказа.

**УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 14.** ал. (1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изтичане на уговорения срок;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 30 дни;

ал. (2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнението на задължение по настоящия Договор с повече от 5 (*пет*) дни;
2. при системно (*три и повече пъти*) неизпълнение на задълженията на Изпълнителя за гаранционно обслужване и/или извършване на гаранционни ремонти или при пълно неизпълнение на задълженията на Изпълнителя за гаранционно обслужване и/или извършване на гаранционни ремонти;
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

ал. (3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

ал. (4) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(5) Възложителят може да развали Договора по реда и при условията предвидени в него или в приложимото законодателство.

**Член 15.** Настоящият Договор може да бъде изменян или допълван от Страните при условията на чл. 116 от ЗОП.

**НЕПРЕОДОЛИМА СИЛА**

**Член 16.** ал. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

ал. (2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

ал. (3) Докато трае непреодолимата сила, изпълнението на задължението се спира.

ал. (4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**ДОПЪЛНИТЕЛНИ РАЗПОРЕДБИ**

**Член 17.** За всички неуредени в настоящия Договор въпроси се прилага действащото българско законодателство.

**Член 18.** ал. (1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

…………………………………………………….

Телефон: …………………………………….

Email: …………………………………………

**ЗА ИЗПЪЛНИТЕЛЯ:**

……………………………………………………

Телефон: …………………………………….

Email: ………………………………………….

ал. (2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

ал. (3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

ал. (4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член се считат за валидно изпратени и получени от другата Страна.

ал. (5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 19.** Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 20.** ал. (1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни,като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

ал. (2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България.

**Член 21.** Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 22.** При подписването на настоящия Договор се представиха следните документи:

………………………………………………………..

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо предложение на Изпълнителя;
3. *Приложение № 3 –* Ценово предложение на Изпълнителя.

Настоящият Договор се подписа в 2 еднообразни екземпляра – 1 за Възложителя и 1 за Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА-ГЕНОВА**

**директор на дирекция „ус и мто” УПРАВИТЕЛ**

**И УПЪЛНОМОЩЕН ВЪЗЛОЖИТЕЛ**

**ИСКРА ГРИГОРОВА-ЗОРОВСКА**

**Главен счетоводител**

1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)